**Ministru kabineta noteikumu projekta "Grozījumi Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts ir izstrādāts ar mērķi mazināt administratīvo slogu finansējuma saņēmējam, paredzot, ka dalībnieku apsekošana pēc mācību pabeigšanas, lai uzkrātu informāciju par Eiropas Sociālā fonda kopējiem tūlītējiem rezultāta rādītājiem, veicama tikai tiem dalībniekiem, kuri ir piedalījušies apmācībās, kuru ilgums pārsniedz 64 apmācību stundas. Tāpat ar noteikumu projektu paredzēts papildināt attiecināmās izmaksas, nosakot projekta ietvaros iegādātā materiāltehniskā nodrošinājuma apdrošināšanas izmaksas kā tiešās attiecināmās izmaksas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi"" (turpmāk – noteikumu projekts) ir izstrādāts pēc Tieslietu ministrijas iniciatīvas ar mērķi mazināt administratīvo slogu finansējuma saņēmējam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Šobrīd saskaņā ar Ministru kabineta 2015. gada 8. decembra noteikumiem Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi" (turpmāk - MK noteikumi Nr. 704) kā viena no attiecināmo izmaksu grupām ir materiāltehniskā nodrošinājuma iegādes izmaksas. Saskaņā ar Vienošanās par Eiropas Savienības fonda projekta īstenošanu Vispārējiem noteikumiem finansējuma saņēmējam ir pienākums nodrošināt projektā iegādāto vērtību saglabāšanu un uzturēšanu, savukārt radušos bojājumus un zaudējumus ir pienākums segt no saviem līdzekļiem pilnā apmērā (2.1.18.1. punkts)[[1]](#footnote-1). Vienošanās arī paredz, ka finansējuma saņēmējs var veikt projektā iegādāto vērtību apdrošināšanu, kas ļautu nepieciešamības gadījumā zaudējumus segt no apdrošināšanas atlīdzības, taču apdrošināšanas izmaksas saskaņā ar pašreiz spēkā esošajiem MK noteikumiem Nr. 704 nav iekļautas tiešajās attiecināmajās izmaksās. Papildinot MK noteikumu Nr. 704 18.2.5. apakšpunktu un iekļaujot tajā projekta ietvaros iegādātā materiāltehniskā nodrošinājuma apdrošināšanas izmaksas kā tiešās attiecināmās izmaksas, finansējuma saņēmējam tiks dota iespēja izvairīties no iespējamiem neparedzētiem un neplānotiem izdevumiem, kas varētu rasties iegādātā materiāltehniskā nodrošinājuma bojājumu rašanās gadījumā, pēc ražotāja vai piegādātāja garantijas apkalpošanas laika beigām. MK noteikumu Nr. 704 28. punktā paredzēts, ka finansējuma saņēmējs materiāltehnisko nodrošinājumu nodod bezatlīdzības lietošanā projekta sadarbības partneriem projekta īstenošanas laikā, noslēdzot līgumus par materiāltehniskā nodrošinājuma nodošanu, un vismaz piecus gadus pēc projekta īstenošanas beigām nodrošina, ka visi projekta ietvaros iegādātie materiāltehniskie līdzekļi ir finansējuma saņēmēja īpašumā. Šādi līgumi ir noslēgti par videokonferenču iekārtām, kas uzstādītas ārpus finansējuma saņēmēja telpām, un tādējādi apgrūtina iekārtu uzraudzību. Ņemot vērā iepriekš minēto, videokonferenču iekārtu apdrošināšana veicinātu nepieciešamo materiāltehnisko līdzekļu nodrošinājumu pēc ražotāja garantijas beigām. Lai apdrošinātu iekārtas ražotāja garantijas līmenī, kā arī papildus pret trešo pušu prettiesisku rīcību, zibeni, applūšanu un elektroniskajiem riskiem, nepieciešama apdrošināšana ar visu risku segumu. Aptuvenās izmaksas saskaņā ar cenu aptauju ir 670,00 EUR gadā par 19 videokonferenču iekārtām, vai aptuveni 4000 EUR līdz projekta beigām (ņemot vērā iekārtu atšķirīgos garantiju beigu termiņus, kā arī iespējamo cenu svārstību un polises cenu pieaugumu). Videokonferenču iekārtu apdrošināšanas izmaksas iespējams segt no projekta administrēšanas izmaksām saskaņā ar netiešo izmaksu vienoto likmi, līdz ar to ierosinātie grozījumi neatstās ietekmi uz projektu vai sasniedzamajiem rādītājiem.2) Šobrīd saskaņā ar MK noteikumiem Nr. 704 informācija par Eiropas Sociālā fonda kopējiem tūlītējiem rezultāta rādītājiem ir jāapkopo pēc katra organizētā apmācību pasākuma, neatkarīgi no tā ilguma. Ņemot vērā kopējo specifiskā atbalsta mērķa ietvaros apmācāmo dalībnieku skaitu (komercdarbības vides uzlabošanas sekmēšanai apmācīto tiesām, tiesībsargājošajām institūcijām un tiesu sistēmai piederīgo personu skaits – 11 433) un nepieciešamību veikt dalībnieku apsekošanu arī mēnesi pēc mācību noslēguma, lai uzkrātu informāciju par Eiropas Sociālā fonda kopējiem tūlītējiem rezultāta rādītājiem, kā arī plānoto apmācību nozīmīgo skaitu, visu dalībnieku apsekošanai pēc mācību noslēguma nepieciešams patērēt nesamērīgu finansējuma saņēmēja personāla un administratīvā resursa kapacitāti. Ar noteikumu projektu ir paredzēts šādu apsekošanu pēc dalības apmācībās veikt tikai tiem dalībniekiem, kuri ir piedalījušies apmācībās, kuru ilgums pārsniedz 64 apmācību stundas. Tādējādi ievērojami tiktu samazināts administratīvais slogs datu ievākšanai gadījumos, kad specifiskā atbalsta mērķa ietvaros tiek īstenotas apmācības, kuru ilgums nepārsniedz 64 apmācību stundas. Šāds nosacījums informācijas uzkrāšanai par Eiropas Sociālā fonda kopējiem tūlītējiem rezultāta rādītājiem ir iestrādāts arī Ministru kabineta 2015. gada 14. jūlija noteikumos Nr. 389 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide, publisko pakalpojumu un sociālā dialoga attīstība mazo un vidējo komersantu atbalsta, korupcijas novēršanas un ēnu ekonomikas mazināšanas sekmēšanai" 3.4.2.1. pasākuma "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi" (turpmāk – MK noteikumi Nr. 389) (24.5. apakšpunkts). Lai nodrošinātu vienotu pieeju dalībnieku datu uzskaitei Darbības programmas "Izaugsme un nodarbinātība" 3. prioritārā virziena ("Mazo un vidējo komersantu konkurētspēja") ietvaros, būtu nepieciešams paredzēt vienotus nosacījumus dalībnieku uzskaitīšanai gan specifiskā atbalsta mērķa 3.4.1. (Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai), gan specifiskā atbalsta mērķa 3.4.2. (Valsts pārvaldes profesionālā pilnveide, publisko pakalpojumu un sociālā dialoga attīstība mazo un vidējo komersantu atbalsta, korupcijas novēršanas un ēnu ekonomikas mazināšanas sekmēšanai) (turpmāk – SAM 3.4.2.) ietvaros. Projekta "Justīcija attīstībai" īstenošanas laikā MK noteikumi Nr. 389 tiek izmantoti kā vadlīnijas gadījumos, kad konkrēts regulējums nav ietverts MK noteikumos Nr. 704, tai skaitā arī apmācību stundu ierobežojumam datu uzkrāšanai par tūlītējiem rezultāta rādītājiem, kas ievērojami atvieglotu administratīvo slogu datu uzkrāšanas kontekstā. Par SAM 3.4.2. atbildīgā iestāde (Valsts kanceleja), analizējot[[2]](#footnote-2) valsts pārvaldē pieejamās mācības un to vidējo ilgumu, konstatēja, ka mācību, kuru ilgums ir 4-16 apmācību stundas, tūlītēja ietekme nav izmērāma, savukārt mācības, kuru ilgums ir vismaz 64 apmācību stundas, varētu uzskatīt par optimālo, lai veiksmīgi atspoguļotu izmaiņas raksturlielumos, ko mēra Eiropas Sociālā fonda kopējie tūlītējie rezultāta rādītāji. Projektā "Justīcija attīstībai" noteiktie uzraudzības rādītāji ir finanšu rādītājs, iznākuma rādītājs un rezultāta rādītājs. Nosakot ierobežojumu 64 apmācību stundas datu uzkrāšanai par tūlītējiem rezultāta rādītājiem, netiks ietekmēta projekta uzraudzības rādītāju sasniegšana. Plānotas sekojošas mācības, kuras norisināsies ilgāk par 64 stundām: 1) Tiesu nolēmumu un citu procesuālo dokumentu sagatavošana TIESU PRAKSES VISPĀRINĀJUMU (APKOPOJUMU, PĒTĪJUMU) VEIKŠANAS METODOLOĢIJA – 80 akadēmiskās stundas.  Saskaņā ar noslēgto līgumu (LTMC TA2017/2/B/ESF par mācību nodrošināšanu par Tiesu un tiesībaizsardzības iestāžu labu pārvaldību) šajās mācībās paredzēts apmācīt 30 personas; 2) Tiesnešu amata kandidātu, jauno tiesnešu un jauno tiesu darbinieku iemaņu pilnveide TIESNEŠU AMATA KANDIDĀTU MĀCĪBAS – 256 akadēmiskās stundas. Saskaņā ar noslēgto līgumu (LTMC TA2017/2/B/ESF par mācību nodrošināšanu par Tiesu un tiesībaizsardzības iestāžu labu pārvaldību) šajās mācībās paredzēts apmācīt 45 personas; 3) Juridiskā angļu valoda – trīs mācību semestri, katrā semestrī 64 akadēmiskās stundas. Saskaņā ar noslēgto līgumu (ar Latvijas Universitāti 4.2-13/44-18 par juridisko svešvalodu apguves mācību pakalpojumu nodrošināšanu) šajās mācībās paredzēts apmācīt 500 personu; 4) Juridiskā vācu valoda - trīs mācību semestri, katrā semestrī 64 akadēmiskās stundas. Saskaņā ar noslēgto līgumu (ar Latvijas Universitāti 4.2-13/44-18 par juridisko svešvalodu apguves mācību pakalpojumu nodrošināšanu) šajās mācībās paredzēts apmācīt 175 personas; 5) Juridiskā franču valoda - trīs mācību semestri, katrā semestrī 64 akadēmiskās stundas. Saskaņā ar noslēgto līgumu (ar Latvijas Universitāti 4.2-13/44-18 par juridisko svešvalodu apguvesmācību pakalpojumu nodrošināšanu) šajās mācībās paredzēts apmācīt 75 personas. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finansējuma saņēmējs. |
|  2. | Tiesiskā regulējuma ietekme uz tautsaimniecību un administratīvo slogu | Administratīvais slogs finansējuma saņēmējam tiks ievērojami samazināts, jo būtiski samazinās datu apkopošanai nepieciešamos laika resursus.  |
| 3. | Administratīvo izmaksu monetārs novērtējums | Administratīvo izmaksu monetārs novērtējums nav nosakāms, jo izmaiņas galvenokārt ietekmēs datu apkopošanai nepieciešamo laiku, ko varēs lietderīgi izmantot citu projektā paredzēto darbību kvalitatīvākai izpildei. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006.Eiropas Parlamenta un Padomes 2013. gada 17. decembra Regula (ES) Nr. 1304/2013 par Eiropa Sociālo fondu un ar ko atceļ Padomes Regulu (EK) Nr. 1081/2006. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006.Eiropas Parlamenta un Padomes 2013. gada 17. decembra Regula (ES) Nr. 1304/2013 par Eiropa Sociālo fondu un ar ko atceļ Padomes Regulu (EK) Nr. 1081/2006. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes 2013. gada 17. decembra Regulas (ES) Nr. 1304/2013 par Eiropa Sociālo fondu un ar ko atceļ Padomes Regulu (EK) Nr. 1081/2006, 1.pielikums. | Noteikumu projekta 2. punkts. | Vienība tiek ieviesta pilnībā. Atbildīgā iestāde – Tiesu administrācija (finansējuma saņēmējs).  | Stingrākas prasības nav paredzētas.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav.  |
| 2. | Sabiedrības līdzdalība projekta izstrādē | Sabiedrības līdzdalību nav nepieciešams nodrošināt, jo noteikumu projektā iekļautās izmaiņas attiecas un var atstāt ietekmi tikai uz finansējuma saņēmēju, un samazina tam uzlikto administratīvo slogu. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgā iestāde ir Tieslietu ministrija, finansējuma saņēmējs ir Tiesu administrācija, sadarbības iestādes funkcijas pilda Centrālā finanšu un līgumu aģentūra.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Bite 67036911

Laura.Bite@tm.gov.lv

1. http://www.cfla.gov.lv/lv/es-fondi-2014-2020/izsludinatas-atlases/3-4-1 [↑](#footnote-ref-1)
2. Ministru kabineta 2016. gada 17. maija noteikumu Nr. 307 (prot. Nr. 23 1. §) "Grozījumi Ministru kabineta 2015. gada 14. jūlija noteikumos Nr. 389 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi") sākotnējās ietekmes novērtējuma ziņojums (anotācija) (I sadaļas, 2.punkta 5) apakšpunkts) [↑](#footnote-ref-2)